Киләһе көн экологик проекттар конкурсы менән башланды. Көньяҡ Урал ҡурсаулығы командаһы Йөрәк үләне (Сердечник тройчатый) буйынса сығыш яһанылар. Йөрәк үләне - ул Әүернә сәскәлеләр ғаиләһенә ҡараған үҫемлек. Башҡортостандың һәм Силәбе өлкәһенең Ҡыҙыл китабына ингән. Плейстоцен дәүерендә урта Себер биләмәһендә барлыҡҡа килеп, Көньяҡ Уралға таралған. Районыбыҙҙың Көньяҡ Урал ҡурсаулығы биләмәһендә һәм Асы ауылы янында табырға мөмкин. Һирәк осрай һәм аҙ өйрәнелгән. Ылыҫлы урманлы яр буйҙарында, уртаса дымлы аҡландарҙа һәм ҡыуаҡлыҡ араһында үҫә. Йөрәк үләне тип юҡҡа аталмаған, сөнки йөрәк-ҡан системаһына ыңғай тәьҫир итә. Ғилми өйрәнеү эше артабан да балалар һам уларҙың етәкселәре тарафынан дауам ителә.